Malaysia Madani

Malaysia Madani (Bahasa Inggeris: SCRIPT) ialah salah satu dasar kepemimpinan negara yang diusulkan oleh Perdana Menteri Malaysia ke-10, Anwar Ibrahim yang dilancarkan pada Januari tahun 2023. Secara amnya, Malaysia Madani memfokuskan kepada keharmonian masyarakat majmuk, pembangunan mampan dan tadbir urus baik.

Huraian dasar 
Malaysia Madani adalah berlandaskan enam perkara: kemampanan, kesejahteraan, daya cipta, hormat, keyakinan dan ihsan (Sustainability, Care & Compassion, Respect, Innovation, Prosperity dan Trust). Di samping itu, Malaysia Madani mengetengahkan lapan aspek:

 Ekonomi
  Kewangan
  Perundangan 
 Pendidikan

 Kemasyarakatan
 Budaya
 Bandar
 Luar bandar

Sejarah 
Gagasan Malaysia Madani pada asalnya diterbitkan dalam sebuah buku yang dilancarkan pada 2 Oktober 2022 di Hotel Dorsett Subang, kira-kira sebulan sebelum Dato’ Seri Anwar Ibrahim dilantik sebagai Perdana Menteri. Dasar Malaysia Madani sebagai dasar negara pula dilancarkan pada 19 Januari 2023 di Putrajaya.

Lihat juga 
 Dasar-dasar kepemimpinan terdahulu
 Wawasan 2020 (Mahathir bin Mohamad)
 Islam Hadhari (Abdullah bin Badawi)
 1Malaysia (Najib Razak)
 Malaysia Baharu (Mahathir bin Mohamad)
 Malaysia Prihatin (Muhyiddin Yassin)
 Keluarga Malaysia (Ismail Sabri Yaakob)

Rujukan

Bacaan lanjut 
 Laman Sesawang Rasmi Malaysia Madani
 Senarai Bantuan Kerajaan Madani 

 
 

Anwar Ibrahim
Penubuhan 2023 di Malaysia